# Burt Lancaster

Burt Lancaster (Ciutat de Nova York, 2 de novembre de 1913 - Los Angeles, 20 d'octubre de 1994) fou un actor estatunidenc.

## Biografia

Nascut a Nova York amb el nom de Burton Stephen Lancaster, fill d'un treballador del servei postal. Va créixer al Harlem oriental i va passar moltes hores al carrer, on va desenvolupar el seu interès i la seva habilitat per l'exercici físic i la gimnàstica. Va arribar a treballar al circ, fins que un accident el va obligar a abandonar aquesta professió.
Durant la Segona Guerra Mundial, Lancaster va actuar en espectacles de l'exèrcit. Tot i que la interpretació no l'atreia gaire, tornant del servei militar va intentar ser actor i va rebre ofertes per treballar a Broadway. No va tenir èxit, però un agent de Hollywood es va fixar en ell i li va aconseguir el 1946 el seu primer paper cinematogràfic, a la pel·lícula The Killers, al costat d'Ava Gardner. L'èxit fou total i a partir d'aquell moment va actuar en nombroses produccions: dramàtiques, d'intriga, bèl·liques i d'aventures. En dues de les seves pel·lícules d'aventures, que van aconseguir un gran èxit de taquilla, El falcó i la fletxa i El temible burleta, el va acompanyar en el repartiment el seu antic amic i company de circ Nick Cravat, també un gran acròbata, que tot i que feia de mut no ho era pas, però tenia un fort accent de Brooklyn incapaç de dissimular.
A mitjan anys 50 Lancaster va desafiar la seva pròpia capacitat d'interpretació acceptant papers exigents i variats, en la majoria dels quals l'actor, autodidacte, va obtenir un gran reconeixement del públic i dels professionals del cinema. Així es va convertir en un dels grans actors del seu temps. Va rebre el 1960 l'Oscar al millor actor principal pel seu paper a Elmer Gantry, pel qual també va rebre un Globus d'Or. Va ser nominat a l'Oscar al millor actor per tres pel·lícules més, D'aquí a l'eternitat el 1953, L'home d'Alcatraz el 1962 i Atlantic City el 1980.
En una època més avançada de la seva carrera, Lancaster va abandonar les pel·lícules d'acció per concentrar-se en interpretacions de personatges distingits, cosa que va fer augmentar encara més el seu prestigi. Així, va treballar en diferents produccions europees de directors com Luchino Visconti o Bernardo Bertolucci.
Lancaster va ser una persona molt zelosa de la seva intimitat. Va estar casat en tres ocasions i va tenir cinc fills. Va morir el 1994 a casa seva a Los Angeles com a conseqüència d'un infart cardíac.

## Filmografia i premis

| Any | Pel·lícula | Rol | Premis |
| 1946 | The Killers | 'Swede' Andersen | |
| 1947 | Brute Force | Joe Collins | |
| 1947 | Desert Fury | Tom Hanson | |
| 1948 | I Walk Alone | Frankie Madison | |
| 1948 | All My Sons | Chris Keller | |
| 1948 | Sorry, Wrong Number | Henry Stevenson | |
| 1948 | Sang a les mans (Kiss the Blood Off My Hands) | William Earle 'Bill' Saunders | |
| 1949 | Criss Cross | Steve Thompson / Narrador | |
| 1949 | Rope of Sand | Michael (Mike) Davis | |
| 1950 | El falcó i la fletxa (The Flame and the Arrow) | Dardo Bartoli | |
| 1950 | Mister 880 | Steve Buchanan | |
| 1951 | Vengeance Valley | Owen Daybright | |
| 1951 | Jim Thorpe -- All-American | Jim Thorpe | |
| 1951 | Ten Tall Men | Sgt Mike Kincaid | |
| 1952 | El temible burleta (The Crimson Pirate) | Capitan Vallo | |
| 1952 | Come Back, Little Sheba | Doc Delaney | |
| 1953 | South Sea Woman | Master Gunnery Sergent James O'Hearn | |
| 1953 | D'aquí a l'eternitat (From Here to Eternity) | 1er Sergent Milton Warden | New York Film Critics Circle Award for Best Actor Nominació − Oscar al millor actor |
| 1953 | Three Sailors and a Girl | Marine (no surt als crèdits) | |
| 1954 | Sa Majestat dels Mars del Sud (His Majesty O'Keefe) | Captain David Dion O'Keefe/Narrador | |
| 1954 | Apatxe (Apache) | Massai | |
| 1954 | Vera Cruz | Joe Erin | |
| 1955 | The Kentuckian | Elias Wakefield (Big Eli) | Nominació − Lleó d'or |
| 1955 | The Rose Tattoo | Alvaro Mangiacavallo | |
| 1956 | Trapezi (Trapeze) | Mike Ribble | Os de Plata a la millor interpretació masculina |
| 1956 | The Rainmaker | Bill Starbuck, també anomenat Bill Smith, Bill Harley, Tornado Johnson | Nominació − Globus d'Or al millor actor dramàtic |
| 1957 | Gunfight at the O.K. Corral | Marshal Wyatt Earp | |
| 1957 | Xantatge a Broadway (Sweet Smell of Success) | J.J. Hunsecker | |
| 1958 | Run Silent Run Deep | Tinent Jim Bledsoe | |
| 1958 | Taules separades (Separate Tables] | John Malcolm | |
| 1959 | The Devil's Disciple | The Rev. Anthony Anderson | |
| 1960 | Els que no perdonen (The Unforgiven) | Ben Zachary | |
| 1960 | Elmer Gantry | Elmer Gantry | Oscar al millor actor Globus d'Or al millor actor dramàtic New York Film Critics Circle Award for Best Actor Nominació − BAFTA al millor actor |
| 1961 | The Young Savages | Hank Bell | |
| 1961 | Els judicis de Nuremberg (Judgment at Nuremberg) | Dr. Ernst Janning | |
| 1962 | L'home d'Alcatraz (Birdman of Alcatraz) | Robert Stroud | Copa Volpi per la millor interpretació masculina BAFTA al millor actor Nominació − Oscar al millor actor Nominació − Globus d'Or al millor actor dramàtic |
| 1963 | A Child Is Waiting | Dr. Ben Clark | |
| 1963 | Il gattopardo | Prince Don Fabrizio Salina | |
| 1963 | The List of Adrian Messenger | Cameo | |
| 1964 | Seven Days in May | General James Mattoon Scott | |
| 1964 | The Train | Paul Labiche | |
| 1965 | La batalla dels turons del whisky (The Hallelujah Trail) | Coronel Thaddeus Gearhart | |
| 1966 | Els professionals (The Professionals) | Bill Dolworth | |
| 1967 | All About People | Narrador | |
| 1968 | Els caçadors de cabelleres (The Scalphunters) | Joe Bass | |
| 1968 | El nedador (The Swimmer) | Ned Merrill | |
| 1969 | La fortalesa (Castle Keep) | Maj. Abraham Falconer | |
| 1969 | The Gypsy Moths | Mike Rettig | |
| 1970 | Airport | Mel Bakersfeld | |
| 1971 | En nom de la llei (Lawman) | Bannock Marshal Jered Maddox | |
| 1971 | Valdez Is Coming | Valdez | |
| 1972 | Ulzana's Raid | McIntosh | |
| 1973 | Scorpio | Cross | |
| 1973 | Executive Action | James Farrington | |
| 1974 | L'home de mitjanit (The Midnight Man) | Jim Slade | |
| 1974 | Confidències (Gruppo di famiglia in un interno) | El professor | |
| 1974 | Moses the Lawgiver (minisèrie TV) | Moses | |
| 1976 | Buffalo Bill and the Indians, or Sitting Bull's History Lesson | Ned Buntline | |
| 1976 | Novecento (1900) | Avi d'Alfredo | |
| 1976 | Victory at Entebbe (TV) | Ximon Peres | |
| 1976 | El pas de Cassandra (The Cassandra Crossing) | Coronel Stephen Mackenzie | |
| 1977 | Twilight's Last Gleaming | General Lawrence Dell | |
| 1977 | L'illa del Dr. Moreau (The Island of Dr. Moreau) | Dr. Paul Moreau | |
| 1978 | Go Tell the Spartans | Maj. Asa Barker | |
| 1979 | Alba zulú (Zulu Dawn) | Coronel Anthony Durnford | |
| 1980 | Atlantic City | Lou Pascal | BAFTA al millor actor New York Film Critics Circle Award for Best Actor Nominació − Oscar al millor actor Nominació − Globus d'Or al millor actor dramàtic |
| 1981 | Cattle Annie and Little Britches | Bill Doolin | |
| 1981 | La pell (La pelle) | General Mark Clark | |
| 1982 | Marco Polo (minisèrie TV) | TeobaldoVisconti / Pope Gregory X | |
| 1982 | Verdi (minisèrie TV) | narrador a la versió americana | |
| 1983 | Un personatge genial (Local Hero) | Felix Happer | Nominació − BAFTA al millor actor |
| 1983 | Clau omega (The Osterman Weekend) | Maxwell Danforth | |
| 1985 | Scandal Sheet | Harold Fallen | |
| 1985 | Little Treasure | Delbert Teschemacher | |
| 1986 | Väter und Söhne - Eine deutsche Tragödie (minisèrie TV) | Geheimrat Carl Julius Deutz | |
| 1986 | On Wings of Eagles (minisèrie TV) | Tinent Coronel Arthur D. "Bull" Simons | |
| 1986 | Barnum | Phineas Taylor 'P.T.' Barnum | |
| 1991 | Separate But Equal (TV) | John W. Davis | |
| 1986 | Tough Guys | Harry Doyle | |
| 1987 | Il giorno prima | Dr. Herbert Monroe | |
| 1988 | Rocket Gibraltar | Levi Rockwell | |
| 1989 | Camp de somnis (Field of Dreams) | Dr. Archibald 'Moonlight' Graham | |
| 1989 | La bottega dell'orefice | The Jeweller | |
| 1989 | I promessi sposi (minisèrie TV) | Cardinal Federigo Borromeo | |
| 1990 | The Phantom of the Opera | Gerard Carriere | Nominació − Globus d'Or al millor actor en minisèrie o telefilm |
| 1990 | Voyage of Terror: The Achille Lauro Affair (TV) | Leon Klinghoffer | |

## Referències

* ↑ Buford 2008, p. 12.
* ↑ Buford 2008, p. 28.
* ↑ «The Killers». [Consulta: 30 octubre 2019]. «"La seva primera interpretació en pantalla va arribar el 1946, quan el director Robert Siodmak va dirigir The Killers, ajudant a definir l'estil del film noir i llançant les carreres de Burt Lancaster i Ava Gardner en aquesta arquetípica obra mestra."»
* ↑ «The Killers (1946)». [Consulta: 30 octubre 2019]. «"La pel·lícula va situar Lancaster com un actor important, i va ajudar a llançar Gardner com un dels símbols sexuals llegendaris de la pantalla. ... La pel·lícula és considerada com una de les millors sagues del crim del cinema dels anys quaranta"»
* ↑ Warner Bros financial information in The William Shaefer Ledger. See Appendix 1, Historical Journal of Film, Radio and Television, (1995) 15:sup1, 1-31 p 30 doi:10.1080/01439689508604551
* ↑ «Oscar Winner Burt Lancaster Dies at 80». Los Angeles Times, 24-10-1994 [Consulta: 18 octubre 2017].
* ↑ Jiménez, Jesús «Las diez mejores películas de Gina Lollobrigida, una de las grandes musas del cine italiano» (en castellà). RTVE, 16-01-2023 [Consulta: 17 gener 2023].

### Bibliografia

* Buford, Kate. Burt Lancaster: An American Life. London: Aurum Press, 2008. ISBN 1-84513-385-4.

## Enllaços externs

* «Burt Lancaster» (en anglès). Encyclopædia Britannica, 2003.
* Literatura sobre Burt Lancaster (anglès)
* The Rainmaker (anglès)